Na prvom mieste by mali byť potreby zvieraťa. Naštudujte si, aké veľké vyrastie, a teda aké veľké terárium potrebuje, aký ohrev, UV lampu, vlhkosť, substrát a dekorácie musíte zabezpečiť. Ďalej sa zaujímajte o druh potravy – nie každému je príjemné kŕmiť hada myškami. Dôležitým faktorom by mala byť bezpečnosť, či je plaz jedovatý, či hryzie alebo môže poškriabať. Nezabudnite ani na jeho dĺžku života, keďže v niektorých prípadoch ide o záväzok na desaťročia.\r